Broj: 02-1- - /23

Sarajevo, 13.07.2023. godine

Na osnovu člana 104. Statuta Univerziteta u Sarajevu i prijedloga odsjeka Sigurnosne i mirovne studije, a u vezi sa članom 123. Zakona o visokom obrazovanju (Službene novine Kantona Sarajevo broj: 36/22) po prethodnoj saglasnosti sekretara Fakulteta, Vijeće Univerziteta u Sarajevu- Fakulteta političkih nauka na sjednici održanoj 13.07.2023. godine donosi

**ODLUKU**

**O imenovanju Komisije za izbor nastavnika**

**I -** U Komisiju za izbor nastavnika – redovnog profesora na naučnu oblast „Sigurnosne i mirovne studije“ Univerziteta u Sarajevu - Fakulteta političkih nauka, imenuju se sljedeći članovi:

**1. prof.dr. Izet Beridan- predsjednik Komisije;**

**2. prof.dr. Darvin Lisica - član Komisije**

**3. prof.dr. Vlado Azinović- član Komisije;**

**II -** Komisija iz člana I ove Odluke preuzet će kompletnu konkursnu dokumentaciju, a koju će joj uz Potvrdu o urednosti i blagovremenosti pristiglih prijava na konkurs, dostaviti stručna Služba Fakulteta.

**III -** Komisija iz člana I ove Odluke, obavezna je Izvještaj sa prijedlog za izbor u zvanje dostaviti Vijeću putem protokola Fakulteta u skladu sa Zakonom, Statutom, tekstom raspisanog konkursa, i ovom Odlukom i to u roku od 45 dana od dana isteka roka za podnošenje prijava na konkurs (konkurs zatvoren za prijave 06.07.2023. godine).

**IV -** Komisija iz člana I ove Odluke obavezna je ispuniti sve svoje obaveze prema ovoj Odluci, a u skladu sa Zakonom i Statutom.

**V -** Odluka stupa na snagu danom donošenja.

**Obrazloženje:** Na sjednici odsjeka Sigurnosne i mirovne studije predloženi su članova Komisije za izbor nastavnika u zvanje redovan profesor na naučnu oblast „Sigurnosne i mirovne studije“. Predloženi članovi Komisije su prof.dr. Izet Beridan (izbran u zvanje redovnog profesora na naučnu oblast Sigurnosne i mirove studije), prof.dr. Darvin Lisica (izbran u zvanje redovnog profesora profesora na naučnu oblast Sigurnosne i mirovne studije), prof.dr. Vlado Azinović (izabran u zvanje redovnog profesora na naučnu oblast Sigurnosne i mirovne studije). Pisana saglasnost svih članova Komisije pribavljena je prije održavanja sjednice Vijeća Fakulteta. Članovi Komisije obavezni su pridržavati se rokova propisanih Zakonom i Statutom. Neizvršenje obaveza od strane članova Komisije bez postojanja opravdanih razloga smatra se neizvršenjem njihovih redovnih radnih obaveza. Dekan je obavezan provesti postupak utvrđivanja odgovornosti i izreći odgovarajuću mjeru članovima Komisije koji svoje obaveze ne izvrše. Shodno navedenom, a u skladu sa članom 104. Statuta Univerziteta u Sarajevu i članom 123. Zakona o visokom obrazovanju, Vijeće je odlučilo kao u dispozitivu.

**Pouka o pravnom lijeku:** Protiv ove Odluke može se podnijeti prigovor Upravnom odboru Univerziteta u roku od 30 dana od dana prijema Odluke.  **DEKAN**

Akt obradila: Melisa Hakalović **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Akt kontrolisao i odobrio: prof.dr. Elvis Fejzić **Prof.dr. Sead Turčalo**

Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je  Odluka u skladu sa zakonskim i podzakonskim propisima koji su na snazi, te da je Vijeće Fakulteta Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).

**Dostaviti:**

1. Članovima Komisije;
2. Materijal za Vijeće;
3. Materijal za izbor;
4. a/a